《山阴》
宋代·喻良能

绿发经行处，重来两鬓丝。
共谁论旧事，何处有新诗。
鉴水春妍蚤，兰亭雪意迟。
邦人争指似，寿母近期颐。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。